Hofseth BioCare driver forskning både i Ålesund og i USA. Selskapet har gjennomført flere studier, blant annet på hvilken effekt kalsium av laks kan ha på benskjørhet og slitasjegikt. I 2020 inngikk selskapet en avtale med det amerikanske Stanford University om å undersøke virkningen av et av selskapets produkter hos barn og voksne med gastrointestinale plager.